Инша.  
“Мин сине бик яратам,  әнием”.

Әни... Әнием... Минем сезне үземнең әнием  белән таныштырып үтәсем килә. Аның исеме Рәзинә. Исеме дә, үзе  дә матур. Һәркемгә үз әнисе кадерле, миңа да үз әнием − кадерлеләрдән дә иң кадерлесе. Минем дә телем "әни" сүзе белән ачылган. Әнием минем беренче елмаюымны, беренче әйткән сүзләремне ишетеп, тәпи атлап китүемне күреп шатланган.Без апам  Динә белән әниебезгә карап сокланабыз.Ничек шулай барсына да өлгерә икән ул? Әнием иртүк тора, тәмле боткалар пешереп безне сыйлый. Әтиемне эшкә озата. Матур киемнәр кидереп,  машина белән  мине балалар бакчасына, апамны мәктәпкә озата. Ул бимашина йөртергә ярата. Акыллы булыгыз, тыңлагыз, кирәк чакта иптәшләрегезгә ярдәм итегез ”, - диеп һәрвакыт  безгә кирәкле киңәшләрен бирә. 
 Минем әнием бик әйбәт, сабыр. Әниемнең куллары  йомшак , тавышы бик ягымлы. Мин  инде зур малай, миңа  тиздән алты яшь тула.Әниемә булышырга яратам: идән себерәм, бәрәңге әрчим, чүпләрне илтеп кайтам.   Кич белән  шигырь ятларга яратам. Әнием белән апам миңа ярдәм итәләр. Әнием миңа  төрле биремнәр эшләргә куша: аңламаган сорауларыма да сабыр гына җавап таба.
 	Кич белән әнием тәмле  бәлешләр, өчпочмаклар, коймаклар   пешерә. Без аның белән тәмләп чәй эчәбез. Аннары мин  бакчадагы кызыклы хәлләрне сөйлим. Апам  өйрәнгән җырларын җырлап күрсәтә. Бездә бик күңелле.  Ял көннәрендә без гаиләбез белән  саф һавада йөрибез, бергәләп ял итәбез. 
Әнием безнең өчен һәрвакыт вакытын таба. Төрле концертларга, театрларга  алып бара.  Циркка да йөрергә яратабыз.  Әнием   бөтен җиргә дә өлгерә. Мин аңа охшарга телим. Әни булганда, өебез нурлы! Аның күзләреннән нур бөркелә. Ул һәрберебезгә җылылык  бирә.
Әнием, мин сине бик яратам! Тиздән әниләр бәйрәме. Мин сиңа иң изге теләкләремне  телим. Беркайчан да авырама,  шундый матур, көләч булып кал.  Бәхетле бул, әнием!





